钦定古今图书集成/理学汇编/学行典/第204卷 > 孙庆
## 钦定古今图书集成/理学汇编/学行典/第204卷 > 孙庆

按《武进县志》：“孙庆，字思敬，孙英孙。父震，以镇抚终于
河南。庆甫五岁，母花氏携之还毘陵。庆自幼知孝，长
娶于范，亦孝妇也。母以少寡蔬食，庆与妻辄随母蔬
食。母常病疡臭，医不能疗，或曰：‘必吮而愈。时暑秽甚，
庆吮数日果愈。已又得寒疾，庆焚香吁天，潜刲股作
羹进母，母食之复愈。后母寿终，庆至墓所，日夜号泣’”，
墓上产灵芝，备五色云气，乡人以为孝感所致，号之
曰“松根子。”